দীর্ঘ সময় বসে কাজ? হতে পারে পেটের সমস্যা!

কলকাতা: ঘন্টার পর ঘন্টা এক জায়গায় বসে কাজ করছেন? জানেন কি নিজের অজান্তেই শরীরের ক্ষতি করছেন। দীর্ঘক্ষণ এক জায়গায় বসে কাজ করার ফলে শরীরে দেখা দিতে পারে নানা ধরনের সমস্যা, যার মধ্যে কোষ্ঠকাঠিন্য (Constipation Controlling Tips) একটি অন্যতম। বসে কাজ করার সময় শরীরের মুভমেন্ট কম হয়। নিয়ম করে পেট পরিষ্কার হচ্ছে না। ফলে পেটের সমস্যা দেখা দিতে পারে। এই ধরনের সমস্যায় ভুগলে অবশ্যই খাদ্যাভ্যাসে পরিবর্তন আনা জরুরি। পরিমিত পরিমাণে জল পান করা এবং আঁশযুক্ত খাবার খাওয়ার পরামর্শ দেওয়া হয় বিশেষজ্ঞদের পক্ষ থেকে।

লম্বা সময় ধরে এক ভাবে চেয়ার বসে থাকার সামগ্রিক প্রভাব শরীরে পড়ে। যার ফলে কোষ্ঠকাঠিন্যের সমস্যা বাড়ে।এক্সারসাইজের অভাবে কোষ্ঠকাঠিন্য সমস্যা আরও প্রকট হতে পারে। প্রতিদিন কিছুটা হাঁটা কিংবা হালকা ব্যায়াম করার মাধ্যমে এই সমস্যা অনেকাংশে নিয়ন্ত্রণে রাখা সম্ভব। এছাড়াও, কাজের ফাঁকে অল্প বিরতি নিয়ে শরীরের মুভমেন্ট করাও অত্যন্ত গুরুত্বপূর্ণ। একটানা বসে কাজ করার অভ্যাস বদলাতে না পারলে ভবিষ্যতে এই ধরনের সমস্যায় কষ্ট পেতে হতে পারে।

আরও পড়ুন: বড়দিনের সাজের নতুন ট্রেন্ড! জেনে নিন বিস্তারিত

অন্য খবর দেখুন